༄༅། །དཔྱལ་ལུགས་ཀྱི་ཕག་མོ་སྐོར་གསུམ་གྱི་བྱིན་རླབས་ཀྱི་ཐོ་ཡིག་གློ་བོ་མཁན་ཆེན་བསོད་ནམས་ལྷུན་གྲུབ་
ལེགས་པའི་འབྱུང་གནས་ཀྱིས་མཛད་པ་བཞུགས་སོ།།
805

আ
།ན་མོ་བཛྲ་ཝ་ར་ཧི་ཡེ། འདིར་བླ་མ་དཔྱལ་པ་རྣམས་ལས་བརྒྱུད་པའི་རྗེ་བཙུན་ཕག་མོ་རིག་གསུམ་བསྒོམ་པར་འདོད་པས། སྟན་བདེ་བ་ལ་ནུབ་ཕྱོགས་སམ་ལྷོ་
ཕྱོགས་སུ་ཁ་བལྟས་ཏེ་འདུག་ལ། སྐྱབས་འགྲོ་སེམས་བསྐྱེད་སྔོན་དུ་སོང་ནས། ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷེ྅ཧཾ། ཨོཾ་བཛྲ་ཤུདྡྷསརྦ་དྷརྨཱབཛྲ་ཤུདྡྷེ྅ཧཾ། ཨོཾ་ཡོ་ག་ཤུདྡྷ
སརྦ་དྷརྨཱཡོ་ག་ཤུདྡྷེ྅ཧཾ། ཞེས་དག་པ་གསུམ་གྱི་སྔགས་ལན་གསུམ་བརྗོད་ནས་དེའི་དོན་བསམ། དེ་ནས་རང་གི་ལུས་ཁམས་གསུམ་རྣམ་པར་དག་པ་གཞལ་ཡས་ཁང་གི་རང་བཞིིན་
ཆོས་ཀྱི་འབྱུང་གནས་གྲུ་གསུམ་པའི་རྣམ་པ་ཅན་དུ་བསྒོམས་པའི་དབུས་ཀྱི་ལྟེ་བར་པད་ཉི་རོའི་གདན་ལ་ཞལ་གཉིས་མ་དམར་མོ་གཡས་ཕག་ཞལ་གཡོན་ལྷ་ཡི་ཞལ། གཡས་གྲི་གུག་
མཁའ་སྤྱོད་ཆོས་སྐོར་
908

གཉིས་
আ
།གཡོན་ཐོད་པ། གཡས་བརྐྱང་གཡོན་བསྐུམ་དུ་བསམས་ལ་ཨོཾ་གསུམ་མ་བཟླའོ། །དོན་གྲུབ་མ་དམར་མོ་གཡས་གཉིས་ན་རྡོ་རྗེ་དང་ལྕགས་ཀྱུ། གཡོན་
གཉིས་ན་ཐོད་པ་དང་ཁ་ཊཱཾ་ག་སྡིགས་མཛུབ་དང་བཅས་པའི་ཞགས་པ་འཛིན་པ། གཡས་བརྐྱང་གི་སྟབས་ཀྱིས་བཞུགས་པར་བསྒོམས་ལ། ཨོྃ་བཛྲ་ཝ་ར་ཧི་ཡེ་ཨ་ཝེ་ཤ་ཡ་སརྦ་དུཥྞཱི་ཧྲཱིཿ
སྭཱཧཱ། ཞེས་བཟླའོ། །དབུ་བཅད་མ་སེར་ལ་དམར་བའི་མདངས་ཅན། གཡས་གྲི་གུག་གིས་རང་གི་དབུ་བཅད་ནས་གཡོན་པས་སྟེང་ཕྱོགས་སུ་འཛིན་པ། གཡས་གྲི་གུག་འོག་ཕྱོགས་སུ་
བརྐྱང་བ། གཡོན་དུ་རྡོ་རྗེ་རབ་བསྔགས་མ་ལྗང་གུ་གཡོན་བརྐྱང་བ། གཡས་སུ་རྡོ་རྗེ་རྣམ་པར་སྣང་མཛད་མ་སེར་མོ་གཡས་བརྐྱང་པ། གཉིས་ཀའང་གྲི་གུག་དང་ཐོད་པ་འཛིན་པར་
807

མཁའ་སྤྱོད་ཆོས་སྐོར་
ཞེས་བའོ་པོ་ལ་ལུང་རྒྱུན་རྙིངམ་གྲུབ་མི་ལམ་ཞིག་འབ་བ་ངའི་ཁོདོན་ལྟར་དབུ་བཅད་མོལ་རྣམ་སྐྱེར་
བསམས་ལ། ཨོཾ་སརྦ་བུདྡྷ་ཌཱ་ཀི་ནཱི་ཡེ་ཧཱུྃ་ཕཊ་སྭཱཧཱ། ཨོྃ་བཛྲ་ཝརྞ་ནཱི་ཡེ་ཧཱུྃ་ཕཊ་སྭཱཧཱ། ཨོྃ་བཛྲ་བཻ་རོ་ཙ་ནཱི་ཡེ་ཧཱུྃ་ཕཊ་སྭཱཧཱ། ཞེས་བཟླའོ། །གསུང་རྒྱུན་རྙིང་པ་ལ་འདི་ཙམ་ཞིག་འབྱུང་བས་དེ་ཁོ་ན་ལྟར་རམ། ས་བོན་ལ་བསྐྱེད་
ན་ཞལ་གཉིས་མ་བཾ་དང༌། དོན་གྲུབ་མ་ཧྲཱིཿདང༌། དབུ་བཅད་མ་བཾ་ལས་ཡན་ལག་བཞི་རྫོགས་སུ་བསྐྱེད་ཅིང་ཞལ་གཉིས་མ་ལ་རྡོ་རྗེ་སྔོན་པོ་རྩེ་ལྔ་པ་དང། དོན་གྲུབ་མ་ལ་རྡོ་རྗེ་སྔོན་པཽ་རྩེ་དགུ་པ་དང༌། དབུ་བཅད་མ་ལ་རྣམ་པར་
སྣང་མཛད་ཀྱིས་དབུ་བརྒྱན་པར་བསྒོམས་ནས། འཁོར་གཉིས་ནི་སྐད་ཅིག་གིས་གསལ་བཏབ་པས་ཀྱང་ཆོག་པར་མངོན་ནོ། །དེ་ལྟར་བདག་བསྐྱེད་གསུམ་བཟླས་པ་དང་བཅས་པ་སྔོན་དུ་སོང་ནས་ནང་མཆོད་རྡོ་རྗེ་དྲིལ་བུ་རྣམས་
མདུན་དུ་བཤམས། མཆོད་པའི་བཀོད་པ་དང་དཀྱིལ་འཁོར་གསུམ་གྱི་འབྲི་ལུགས་ནི་དཔེ་ཆུང་ལྟར་ཡིན་ལ། གཏོར་མ་ཅི་ཙམ་འགྲུབ་པ་ཡིན་ན་ཡང་མེད་དུ་མི་རུང་བ་སྔོན་འགྲོ་གཏོར་མ་དང་ལྷ་སོ་སོའི་གཏོར་མ་དང་བཞི་ཡིན་
ནོ། །སློབ་མ་ལ་བྱ་བའི་རིམ་པ་ནི་སྔོན་འགྲོ་གཏོར་མ་བཏང་ཞིང་གནས་ཡོ་བྱིན་གྱིས་བརླབས། བདག་བསྐྱེད་གསུམ་སྔར་ལྟར་བསྒོམས་ཏེ་བཟླས་པ་ཅི་རིགས་བྱ་ཞིང་དངོས་གྲུབ་བླངས་ནས་མདུན་བསྐྱེད་ཀྱི་དཀྱིལ་འཁོར་སུམྦྷ་
ནིས་བསངས། སྭ་བྷཱ་ཝས་སྦྱངས། སྟོང་པའི་ངང་ལས་སིནྡྷུ་རའི་དཀྱིལ་འཁོར་སོ་སོའི་རྣམ་པ་ཇི་ལྟ་བ་བཞིན་དུ་བསྐྱེད་ཅིང༌། དེ་ལས་དེ་འདྲ་བའི་ཡེ་ཤེས་པ་སྤྱན་དྲངས་ལ་བསྟིམ་ནས་སྔགས་ཅུང་ཟད་རེར་བཟླས་པས་བྱིན་གྱིས་
808

আ
།བརླབས་པའམ། ཡང་ན་ཆོས་འབྱུང་གི་ནང་དུ་རང་རང་གི་ས་བོན་ལས་བདག་བསྐྱེད་ལྟར་ཡན་ལག་བཞི་རྫོགས་ཀྱི་ཚུལ་གྱིས་བསྐྱེད་ནས། མཆོད་པ་རྣམས་བསང་སྦྱངས་བྱིན་གྱིས་བརླབས་ནས་ཆུ་
གཉིས་སྔོན་དུ་འགྲོ་བའི་ཕྱི་མཆོད་དང༌། འདོད་ཡོན་ལྔ་དང་ཡིད་ལས་བྱུང་བ་དང༌། བདུད་རྩིའི་མཆོད་པ་དང་བསྟོད་པའི་མཆོད་པ་རྣམས་བྱའོ། །བསྟོད་པའི་མཆོད་པ་ནི་བསྟོད་པ་སོ་སོར་བྱུང་ན་ཡང་རུང་མོད། ནཱ་རོ་མཁའ་
སྤྱོད་ལྟར་དཔལ་ལྡན་རྡོ་རྗེ་མཁའ་འགྲོ་མ་སོགས་དང་ཡུམ་གྱི་རྐང་པ་བརྒྱད་པ་བྱའོ། །གཏོར་མ་ནི་འདིར་བྱ་བའི་བདག་འཇུག་ཚར་རྗེས་བྱས་ཀྱང་རུང་སྟེ། བྱིན་རླབས་དུས་གཅིག་ཏུ་བྱས་ནས་ཞལ་གཉིས་མ་ནཱ་རོ་མཁའ་སྤྱོད་དང་
དོན་འགྲུབ་མ་ལ་གཏོར་སྔགས། ཨོཾ་ཧྲཱིཿཧཾ་ཧཾ་ཧེ་ཧེ་ཧོ་ཧོ་ཧེ་ཧེ་ཞེས་པ་ལ་ཨི་དཾ་བ་ལིཾ་ཁ་ཁ་ཁཱ་ཧི་ཁཱ་ཧི་ཞེས་བཏགས་པ་དང༌། དབུ་བཅད་མ་ལ་སྤྱི་གཏོར་གྱི་སྔགས་ཇི་བཞིན་པ་གསུམ་གསུམ་གྱིས་འབུལ་བ་སོགས་མཇུག་
འདྲའོ། །བུམ་བསྐྱེད་ནི་བུམ་པ་གཅིག་ཉིད་བཤམས། དེའི་ནང་དུ་སྔར་གྱི་གདན་ལྟ་བུའི་སྟེང་དུ་ཞལ་གཉིས་མ་ཡན་ལག་བཞི་རྫོགས་ཀྱི་ཚུལ་དུ་བསྐྱེད་དེ། ཨོྃ་གསུམ་མ་མང་དུ་བཟླ་ཞིང༌། སྔགས་དེའི་མཇུག་ཏུ་གཞན་གཉིས་
ཀྱི་སྔགས་དང་ཧཱུྃ་བཞི་དང༌། སྒོ་མཚམས་མ་བརྒྱད་ཀྱི་སྔགས་དང༌། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཧཱུྃ་ཞེས་པ་ཅི་མང་བཟླའོ། །བཟླ་བའི་དུས་ཀྱི་དམིགས་པ་ནི་རང་གི་ལྟེ་བའི་བཾ་ཡིག་ལས་སྔགས་ཕྲེང་འོད་ཟེར་
809

དང་བཅས་པ་འཕྲོས་པས། བུམ་ནང་གི་ལྷ་མོའི་ཐུགས་རྒྱུད་བསྐུལ་ནས། སྔགས་ཀྱི་འོད་ཟེར་གྱིས་རང་གཞན་གྱི་སྡིག་སྒྲིབ་དག་པར་བསམ་ཞིང་བཟླའོ། །འདི་ལ་སྔར་གྱི་ཡི་གེ་རྙིང་པ་རྣམས་ལས་བུམ་པ་བཤམས་ཏེ་སྔགས་ཀྱི་
བྱིན་གྱིས་བརླབས་པ་ཙམ་མ་གཏོགས་ལྷ་བསྐྱེད་པའི་གསལ་ཁ་མཻ་སྣང་ངོ༌། །དེ་ནས་བདག་འཇུག་ནི་སློབ་མ་ལ་བྱ་བའི་སྐབས་དང་འདྲའོ། །སློབ་མ་ལ་དབང་བསྐུར་བ་ནི་མཎྜལ་ཕུལ་ཞིང་གསོལ་བ་གདབ་ནས་ཁྱད་པར་གྱི་དམ་
ཚིག་བཟུང་བའི་བར་ནཱ་རོ་མཁའ་སྤྱོད་དང་འདྲའོ། །དེ་ནས་ཡེ་ཤེས་དབབ་པའི་དོན་དུ་མཎྜལ་ཕུལ་ནས། སློབ་དཔོན་ཁྱོད་ཀྱིས་བདག་ལ་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་དང་བཅས་པ་ཐམས་
ཅད་ཀྱིས་བྱིན་གྱིས་བརླབ་ཏུ་གསོལ། །ཞེས་ལན་གསུམ་གྱིས་གསོལ་བ་གདབ་ཏུ་གཞུག་གོ །དེ་ནས་སྭ་བྷཱ་ཝའི་སྔགས་ཀྱིས་སློབ་མ་རྣམས་སྟོང་པར་སྦྱངས་ཏེ། དེའི་ངང་ལས་དང་པོར་རྡོ་རྗེ་ཕག་མོ་ཞལ་གཉིས་མ་གསལ་ཚོ
འདེབས་སུ་བཅུག་ཅིང༌། དེའི་ལྟེ་བར་ཆོས་འབྱུང་གི་ནང་དུ་བཾ་ཡིག་གསལ་བཏབ་ནས་སློབ་དཔོན་རྡོ་རྗེ་ཕག་མོོ་དངོས་ཡིན་སྙམ་པའི་མོས་པ་བྱེད་དུ་བཅུག་པས། སློབ་དཔོན་གྱི་ལྟེ་བའི་བཾ་ཡིག་ལས་འོད་ཟེར་འཕྲོས་པས་མདུན་
བསྐྱེད་ཀྱི་ཐུགས་རྒྱུད་བསྐུལ།
དེས་སློབ་དཔོན་རང་བཞིན་གྱི་གནས་ནས་རྡོ་རྗེ་ཕག་མོའི་ངོ་བོ་འོད་ཟེར་དམར་པོ་དང་བཾ་ཡིག་དམར་པོའི་ཚོགས་བྱུང་ནས་རང་རང་གི་ལྟེ་བའི་བཾ་ཡིག་ལ་ཐིམ་པས་དེའི་འོད་ཟེར་གྱིས་སྡིག་སྒྲིབ་སྦྱངས་

আ །ནས་སེམས་རྒྱུད་བྱིན་གྱིས་བརླབས་ནས་ཡེ་ཤེས་སྐྱེས་པར་བསམས་ཏེ། སློབ་དཔོན་གྱིས་ཌཱ་མ་རུ་དང་དྲིལ་བུའི་སྒྲ་རེས་འཇོག་ཏུ་བྱ། ལས་ཀྱི་རྡོ་རྗེས་གུ་གུལ་གྱི་དུད་པ་སོགས་ཀྱིས་བདུག དེ་
བཞིན་དུ་ལྷ་མོ་གཞན་གཉིས་ལ་ལྷ་སོ་སོར་བསྐྱེད་པ་དང་ལྟེ་བར་བཾ་ཡིག་དང་ཧྲཱིཿཡིག་བསམ་པ་མ་གཏོགས་གཞན་འདྲ། དེི་ནས་ཏིཥྛ་བཛྲ་གྱིས་བརྟན་པར་བྱ། དེ་ནས་སློབ་མ་རེ་རེ་ནས་དཀྱིལ་འཁོར་གྱི་དྲུང་དུ་ཁྲིད་དེ། གདོང་
གཡོགས་ཕྱེ་ནས་ཨོཾ་ཏིཥྛ་བཛྲ་ཧོཿ ཞེས་རིམ་པ་བཞིན་དུ་གསུམ་གསུམ་བརྗོད་ཅིང་གཙོ་མོ་གསུམ་པོའི་དབུ་ཐོག་ཏུ་མེ་ཏོག་གི་ཕྲེང་བ་ཕུལ་བའི་མོས་པ་བྱེད་དུ་གཞུག་པ་སོགས་ནཱ་རོ་མཁའ་སྤྱོད་དང་འདྲ། དེ་ནས་དབང་གི་དངོས་
གཞི་ལ་མཎྜལ་ཕུལ་ཏེ་གསོལ་བ་བཏབ་པ་ནི། རྣལ་འབྱོར་མ་དཔལ་དབང་བསྐུར་བ། །འགྲོ་བ་སྐྱོབ་པའི་གཟི་བརྗིད་ཅན། །ཇི་ལྟར་རྣལ་འབྱོར་མ་དཔལ་གཙོ། །དེ་བཞིན་བདག་ལའང་དེང་སྩོལ་ཅིག །ཅེས་གསོལ་བ་བཏབ་ཏུ་
གཞུག དེ་ནས་སློབ་དཔོན་གྱིས་ཨོཾ་སྭཱ་བྷཱ་ཝ་སོགས་ཀྱིས་སློབ་མ་རྣམས་སྟོང་པར་སྦྱངས་ཏེ། དེའི་ངང་ནས་ཆོས་འབྱུང་གི་ནང་དུ་རིན་པོ་ཆེའི་ཁྲིའི་སྟེང་དུ་སློབ་མ་རྣམས་སྐད་ཅིག་གིས་རྡོ་རྗེ་ཕག་མོ་ཞལ་གཉིས་མར་ཡན་ལག་
གསུམ་གྱིས་བསྐྱེད་པའི་བར་འདྲ། སླར་ཡིིང་རང་གི་སྙིང་གའི་བཾ་ཡིག་ལས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཞེས་སློབ་དཔོན་གྱིས་བརྗོད་ཅིང་སློབ་མའང་གསལ་འདེབས་སུ་
811

མཁའ་སྤྱོད་ཆོས་སྐོར་
བཅུག སླར་སློབ་མ་རྣམས་ཀྱིས་དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་པར་དབང་བསྐུར་པ་སྩལ་དུ་གསོལ། ཞེས་རྗེས་ཟློས་བྱེད་དུ་བཅུག སློབ་དཔོན་གྱིས་ནམ་མཁར་བཞུགས་པའི་སངས་རྒྱས་དང་བྱང་ཆུབ་
སེམས་དཔའ་སློབ་དཔོན་དང་བཅས་པ་ཐམས་ཅད་ཀྱིས་ཤིས་པ་བརྗོད་ཅིང་བུམ་པའི་ཆུས་སྤྱི་བོ་ནས་དབང་བསྐུར་བའི་མོས་པ་མཛོད། ཅེས་བརྗོད་ལ། ཕུན་སུམ་ཚོགས་པ་སོགས་བཀྲ་ཤིས་ཀྱི་ཚིགས་སུ་བཅད་པ་བརྗོད་པ་སྔོན་དུ་
འགྲོ་བས་ཆུ་དབང་བསྐུར། ལྷ་མོ་གཞན་གཉིས་ལའང་གསོལ་གདབ་ཀྱི་བར་འདྲ་བ་ལས་ཤིས་བརྗོད་མི་དགོོས། ཆུ་ལྷག་མ་ཡར་ལུད་པ་ལས་རྡོ་རྗེ་སྔོན་པོ་རྩེ་ལྔ་པ་དང་རྩེ་དགུ་པ་དང་རྣམ་པར་སྣང་མཛད་ཀྱིས་དབུ་བརྒྱན། དེ་
ནས་ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་བརྗོད་ལ་མགོ་བོར་མེ་ཏོག་བཞག་ཅིང་རབ་ཏུ་གནས་པ་བྱའོ། །ཆུ་དབང་གི་དུས་སྔགས་ནི། ལྷ་སོ་སོའི་སྔགས་དང་ཁྲུས་སྔགས་དང་སྒོ་མཚམས་མ་བརྒྱད་ཀྱི་སྔགས་རྣམས་ཀྱིས་བྱའོ། །
བུམ་དབང་ངོ༌། །གསང་དབང་ནི་སིནྡྷུ་རའི་དཀྱིལ་འཁོར་གྱི་འོག་ན་ཡོད་པའི་བྱིན་གྱིས་བརླབས་པའི་ཆང་རྣམས་སླར་ཡང་རང་རང་གི་སྔགས་ཀྱིས་བྱིན་གྱིས་བརླབས་ཏེ། སོ་སོའི་སྔགས་བརྗོད་ཅིང༌། ཇི་ལྟར་འདས་པའི་སངས་
རྒྱས་ཀྱིས། །ཞེས་སོགས་བརྗོད་ཅིང། སློབ་མའི་ལག་པ་གཡོན་པར་སྦྱིན་ནས་མྱང་དུ་བཅུག་པས་གསལ་སྟོང་གི་ཏིང་ངེ་འཛིན་སྐྱེས་པར་ངོ་སྤྲད། གསང་དབང་ངོ་། །ཤེས་རབ་ཡེ་ཤེས་ཀྱི་དབང་ནི་སོ་སོའི་སྔགས་བརྗོད་ཅིང་
812

আ
།དཀྱིལ་འཁོར་སོ་སོའི་སིནྡྷུ་ར་སློབ་མའི་སྲིན་ལག་གཡོན་པར་སྦྱིན་ཞིང་ལྟེ་བར་བྱུག་ཏུ་བཅུག་པས་ཡེ་ཤེས་ཐིམ་པར་བསམ་ཞིང༌། དེང་ནས་བརྩམས་ཏེ་རྡོ་རྗེ་རྣལ་འབྱོར་མ་དང་འབྲལ་བར་མ་བྱེད་ཅིག་
ཅེས་བརྗོད་པ་དང་དཔྲལ་བར་སིནྡྷུ་རའི་ཐིག་ལེ་བྱས་ཏེ་དེང་ནས་བརྩམས་ཏེ་བླ་མ་དང་འབྲལ་བར་མ་བྱེད་ཅིག ཅེས་བརྗོད་དོ། །ཤེས་རབ་ཡེ་ཤེས་ཀྱི་དབང་ངོ་། །དབང་བཞི་པའི་རྗེས་གནང་ནི་འོག་གི་ཆོས་བཤད་པ་ཉིད་ཡིན་
པས། སྤྱིར་ལྟ་བ་ལ་ཐེག་ཆེན་དཽང་ཐེག་དམན་གཉིས། ཐེག་དམན་ལ་ཡང་ཉན་རང་གི་ལྟ་བ་གཉིས། ཐེག་ཆེན་ལ་ཡང་སེམས་ཙམ་པ་དབུ་མ་པ་གསང་སྔགས་ཀྱི་ལྟ་བ་དང་གསུམ་ཡོད་ཅེས་གོ་ཡུལ་ཙམ་བསྟན་ནས། ད་ལན་
ཤྲྰི གསང་སྔགས་ཀྱི་སྐབས་ཡིན་ལ་དབང་གསུམ་པའི་སྐབས་ཀྱི་ཉམས་སུ་མྱོང་བའི་ངོ་བོ་ལ་བལྟས་པའི་ཚེ་གཉིས་མེད་བདེ་ཆེན་རོ་མཉམ་དུ་ཉམས་སུ་མྱང་བ་ཙམ་ཡིན་ལ། ཆོས་ཐམས་ཅད་ཀྱང་དེ་ལྟ་བུའི་རང་བཞིན་ལས་མ་འདས་
སོ་ཞེས་མཉམ་པར་འཇོག་ཏུ་འཇུག་པའོ། །དབང་བཞི་པའོ། །དེ་ནས་རྗེས་སུ་གནང་བ་ལ་དྲུག་ཡོད་ཀྱང༌། ལྷ་བསྒོམ་པའི་རྗེས་གནང་ནི་རྡོ་རྗེ་རྣལ་འབྱོར་མའི་ཐང་སྐུ་ལྟ་བུའི་སྐུའི་དབྱིབས་སྣང་ལ་རང་བཞིན་མེད་པ་ཞིག་སྒོམས་
ཤིག་ཅེས་བརྗོད་པའོ། །སྔགས་བཟླས་པའི་རྗེས་གནང་ནི་རྡོ་རྗེ་ཕག་མོ་སོ་སོར་གསལ་བའི་ལྟེ་བ་ནས་སྔགས་ཕྲེང་བྱུང་སྟེ་རང་ཕག་མོ་སོ་སོར་གསལ་བའི་ལྟེ་བར་ཐིམ་ནས་སྔགས་ཀྱི་བྱིན་རླབས་ཞུགས་པར་བསམ་ཞིང་སྔགས་སོ་
813

སོའི་རྗེས་ཟློས་ལན་གསུམ་གསུམ་དང༌། བཅོམ་ལྡན་བདག་གིས་གཟུང་ལགས་ཀྱིས། །སོགས་ལན་གསུམ་བརྗོད་དུ་བཅུག་ནས། བཅོམ་ལྡན་འདི་ལ་སྩལ་ལགས་ཀྱིས། །བཅོམ་ལྡན་འདི་ལ་བྱིན་གྱིས་རློབས། །བཅོམ་ལྡན་
འདས་མའི་བྱིན་རླབས་ནི། །འདི་ལ་འཇུག་པར་མཛད་དུ་གསོལ། །ཞེས་སློབ་དཔོན་གྱིས་བརྗོད་ཅིང་སློབ་མ་རྣམས་ཀྱི་མགོ་བོར་མེ་ཏོག་བཞག་གོ །རྗེས་གནང་ལྷག་མ་རྣམས་ནི་ཡི་གེ་རྙིང་མའི་ནང་ནས་འབྱུང་བ་ལྟར་དོན་ཙམ་རེ་
བརྗོད་པས་ཆོག་གོ །བྱིན་རླབས་ཀྱི་རྗེས་གནང་ནི་གཞན་དང་འདྲའོ། །མཇུག་གི་བྱ་བ་ནི་མཆོད་བསྟོད་ཙམ་བྱས་ནས་མེ་ལོང་གི་སིནྡྷུ་རའི་ཡེ་ཤེས་པ་རྣམས་རང་ཕག་མོར་གསལ་བའི་ལྟེ་བར་ཐིམ། རང་ལ་གོ་ཆ་དྲུག་
བཀོད། ཚམས་རྔམ་སྔགས་ཀྱིས་བསྲུང་བ་བྱས་ཏེ། བདུད་རྩི་མྱངས་ནས་བསྔོ་བ་སྨོན་ལམ་གྱིས་རྒྱས་བཏབ་ཅིང༌། སྣང་བ་ལྷ། གྲགས་པ་སྔགས། སེམས་ཀྱི་རྣམ་རྟོག་རྣམས་ཡེ་ཤེས་ཀྱི་ཆོ་འཕྲུལ་དུ་ཤེས་པར་བྱས་ཏེ་སྤྱོད་ཚེ
ལམ་ལ་འཇུག་གོ །ཞེས་པའི་ཐོ་ཡིག་འདི་ཡང་ཐོ་ཡིག་རྙིང་པ་དང༌། གསུང་སྒྲོས་ཀྱི་ཐོ་ཡིག་སྔ་མ་རྣམས་ལ་གཞི་བྱས་ཏེ་རང་གི་དྲན་པ་གསོ་བ་དང་དོན་དུ་གཉེར་བའི་གདུལ་བྱ་དག་གིས་བསྐུལ་ཏེ་དགེ་སློང་པུཎྱ་པས་བྲིས་སོ། །
འདིའི་བྱིན་རླབས་ཀྱི་བརྒྱུད་པ་ནི། རྡོ་རྗེ་འཆང༌། རྡོ་རྗེ་རྣལ་འབྱོར་མ། ལཀྑིཾ་ཀ་ར། བིརླ་པ། ཨ་ཝ་དྷཱ་ཏཱི་པ། ཤ་ཝ་རི་པ། བསོད་སྙོམས་པ་ཆེ་ཆུང་། བལ་པོ་ཧང་དུ་དཀར་པོ། འདིའི་གསང་མཚན་བྷ་རནྟྲ་ཏུ་ཙེ་
མཁའ་སྤྱོད་ཆོས་སྐོར་

আ
།ཟེར། དཔྱལ་ཀུན་དགའ་རྡོ་རྗེ། དཔྱལ་ཆོས་བཟང༌། རོང་པ་རྒ་ལོ། རོང་པ་ཤེས་བཟང༌། བག་སྟོན་གཞོན་ཚུལ། བླ་མ་ཚུལ་རྒྱལ། བླ་མ་དཔལ་ལྡན་ཚུལ་ཁྲིམས། གྲུབ་ཆེན་བུདྡྷ་ཤྲཱི། རྡོ་རྗེ་
འཆང་ཀུན་དགའ་བཟང་པོ། པཎྜི་ཏ་གྲགས་པ་ར